भारत में राष्ट्रीय राजमार्गों की सूची (राजमार्ग संख्यानुसार)
28 अप्रैल 2010 को, सड़क परिवहन और राजमार्ग मन्त्रालय ने आधिकारिक तौर पर राष्ट्रीय राजमार्ग नेटवर्क के लिए भारत सरकार के राजपत्र में एक नई संख्यांकन प्रणाली प्रकाशित की। यह एक व्यवस्थित संख्यांकन योजना हैं, जो राजमार्ग अभिविन्यास और भौगोलिक स्थान पर आधारित हैं। मौजूदा और नए राष्ट्रीय राजमार्गों के संख्यांकन में अधिक लचीलापन और स्थिरता सुनिश्चित करने के लिए, इसे अपनाया गया। नई संख्यांकन प्रणाली के अनुसार - सभी उत्तर-दक्षिण-उन्मुख राजमार्गों की सम संख्या होगी, जो पूर्व से पश्चिम की ओर जाते हुएँ बढ़ती जाएगी. सभी पूर्व-पश्चिम उन्मुख राजमार्गों की विषम संख्या होगी, जो उत्तर से दक्षिण की ओर जाते हुएँ बढ़ती जाएगी. सभी प्रमुख राजमार्गों की संख्या में एकल अंक या दो अंक होंगे। तीन अंकों के संख्या वाले राजमार्ग माध्यमिक मार्ग या किसी मुख्य राजमार्ग की शाखाएँ होंगे। मुख्य राजमार्ग की संख्या में माध्यमिक मार्ग संख्या उपसर्गित होगी। उदाहरण के लिए, 144, 244, 344 आदि मुख्य NH44 की शाखाएँ होंगी A, B, C, D आदि प्रत्यय तीन अंकों वाले उप राजमार्गों में जोड़े जाएँगे, जो उप-राजमार्गों के बहुत छोटे स्पिन-ऑफ या हिस्सों को निर्देशित करेंगे।